CELEX: 62018CB0438
Language: hu
Date: 2019-07-15 00:00:00
Title: C-438/18. sz. ügy: A Bíróság (nyolcadik tanács) 2019. július 15-i végzése (a Tribunal Arbitral Tributário [Centro de Arbitragem Administrativa — CAAD] [Portugália] előzetes döntéshozatal iránti kérelme) — Galeria Parque Nascente-Exploração de Espaços Comerciais SA kontra Autoridade Tributária e Aduaneira (Előzetes döntéshozatal — A Bíróság eljárási szabályzatának 99. cikke — A különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére alkalmazandó adóztatás közös rendszere — 90/434/EGK irányelv — 4. és 11. cikk — 2009/133/EK irányelv — 4. és 15. cikk — Úgynevezett „fordított” egyesülés — Olyan adóztatási rendszer, amely azt eredményezi, hogy az úgynevezett „fordított” egyesülés esetében az anyavállalat részéről felmerülő, az őt átvevő leányvállalatban fennálló részesedések megvásárlása érdekében az anyavállalat által felvett kölcsönnel összefüggő, ezen anyavállalat vonatkozásában levonható költségeket úgy kell tekinteni, mint amelyek e leányvállalat vonatkozásában nem vonhatók le)

23.9.2019   
            
            
               HU
            
            
               Az Európai Unió Hivatalos Lapja
            
            
               C 319/20
            
         
      A Bíróság (nyolcadik tanács) 2019. július 15-i végzése (a Tribunal Arbitral Tributário [Centro de Arbitragem Administrativa — CAAD] [Portugália] előzetes döntéshozatal iránti kérelme) — Galeria Parque Nascente-Exploração de Espaços Comerciais SA kontra Autoridade Tributária e Aduaneira
      (C-438/18. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - A különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére alkalmazandó adóztatás közös rendszere - 90/434/EGK irányelv - 4. és 11. cikk - 2009/133/EK irányelv - 4. és 15. cikk - Úgynevezett „fordított” egyesülés - Olyan adóztatási rendszer, amely azt eredményezi, hogy az úgynevezett „fordított” egyesülés esetében az anyavállalat részéről felmerülő, az őt átvevő leányvállalatban fennálló részesedések megvásárlása érdekében az anyavállalat által felvett kölcsönnel összefüggő, ezen anyavállalat vonatkozásában levonható költségeket úgy kell tekinteni, mint amelyek e leányvállalat vonatkozásában nem vonhatók le)
      (2019/C 319/22)
      Az eljárás nyelve: portugál
      
         A kérdést előterjesztő bíróság
      
      Tribunal Arbitral Tributário (Centro de Arbitragem Administrativa — CAAD)
      
         Az alapeljárás felei
      
      
         Felperes: Galeria Parque Nascente-Exploração de Espaços Comerciais SA
      
         Alperes: Autoridade Tributária e Aduaneira
      
         Rendelkező rész
      
      A 2006. november 20-i 2006/98/EK tanácsi irányelvvel módosított, a különböző tagállamok társaságainak egyesülésére, szétválására, részleges szétválására, eszközátruházására és részesedéscseréjére, valamint az SE-k vagy az SCE-k létesítő okirat szerinti székhelyének a tagállamok közötti áthelyezésére alkalmazandó adóztatás közös rendszeréről szóló, 1990. július 23-i 90/434/EGK tanácsi irányelvet akként kell értelmezni, hogy azzal nem ellentétes az alapeljárás tárgyát képezőhöz hasonló olyan nemzeti szabályozás, amely azt eredményezi, hogy az átvevő társaság vonatkozásában nem tekinthetők adózási szempontból levonhatónak az olyan költségek, amelyek e társaságok egyesülését megelőzően a beolvadó társaság vonatkozásában levonhatók voltak, és amelyek levonhatók lettek volna, ha erre az egyesülésre nem került volna sor.
      
         (1)  HL C 319., 2018.9.10.